**m e g á l l a p o d á s**

**kezelői jog átadásáról**

Amely létrejött egyrészről a

**Gyöngyös’3000 Viziközmű Társulat és Építőközösség**

székhelye: 9700 Szombathely, Fiastyúk u. 8.

statisztikai számjele: ………………

adószáma: 13481836118

cégjegyzékszám: 18 16 000083

képviseli: Vincze Zoltán elnök

mint átadó (a továbbiakban: **Építőközösség**)

másrészről

**Szombathely Megyei Jogú Város Önkormányzata**

székhelye: 9700 Szombathely, Kossuth L. utca 1-3.

statisztikai számjele: 15733658-8411-321-18

adószáma: 15733658-2-18

képviseli: Dr. Puskás Tivadar polgármester

mint átvevő (a továbbiakban, mint **Önkormányzat**,) együttesen: Szerződő Felek

között az alulírott napon és helyen az alábbi feltételekkel:

1. Szerződő Felek egyezően rögzítik, hogy a Vas Megyei Kormányhivatal Szombathelyi Járási Hivatal Földhivatali Osztálya által 2019. március hó 06. napján 30005/15330,30005/15332,30005/15372,3005/15333,30005/15334,30005/15368, 30005/15370,30005/15373 megrendelés számon kiállított szemle másolat szerint az Önkormányzat tulajdonában állnak az alábbi ingatlanok:

Szombathely, belterület **12801 helyrajzi számú**, 8436 m2 alapterületű, természetben Határőr utcában lévő,” kivett közút”,

Szombathely belterület **12820 helyrajzi számú**,1438 m2 alapterületű, természetben Rák utcában lévő,” kivett közút”,

Szombathely belterület **12830 helyrajzi számú**,1500 m2 alapterületű természetben Skorpió utcában lévő, ”kivett közút”,

Szombathely belterület **12845 helyrajzi számú**, 2056 m2 alapterületű természetben Göncöl utcában lévő, ”kivett közút”

Szombathely belterület **12863 helyrajzi számú**, 2112 m2 alapterületű természetben Fiastyúk utcában lévő, ”kivett közút”,

Szombathely belterület **12881 helyrajzi számú**, 2449 m2 alapterületű természetben Esthajnal utcában lévő, ”kivett közút”,

Szombathely belterület **12890 helyrajzi számú**, 8670 m2 alapterületű természetben Oroszlán utcában lévő, ”kivett közút”

Szombathely belterület **12909 helyrajzi számú,** 2363 m2 alapterületű természetben Orion utcában lévő, ”kivett közút”.

1. Szerződő felek egyezően rögzítik, hogy az 1. pontban megjelölt ingatlanokon az Építőközösség a Vas megyei Közlekedési Felügyelet által 2006. január hó 18. napján kiállított jogerős engedély alapján a helyi közúthálózat részét képező út- és járdahálózatot kiépítette.

A Nemzeti Közlekedési Hatóság, mint közlekedési hatóság 1314/0/2008. számú jogerős hatósági határozatával az 1. pontban hivatkozott ingatlanokon kiépített közúti szakaszok forgalomba helyezési engedélyét megadta.

1. Szerződő felek megállapodnak abban, hogy a 2. pontban hivatkozott forgalomba helyezési engedélyben megadott útszakaszok **kezelői jogát átadja** az Építőközösség az Önkormányzat részére e szerződésben foglalt feltételekkel a megállapodás aláírásával egyidejűleg, figyelemmel az „A közúti közlekedésről szóló 1988.évi I. tv.” rendelkezéseire, mely szerint a helyi közút kezelője a települési önkormányzat.
2. Szerződő Felek a közöttük 2006. március 30. napján létrejött megállapodás 12. pontjában rögzítették, hogy az Önkormányzat kezelésre csak az építési engedélyben foglaltaknak megfelelő pályaszerkezettel és teherbírással**, I. osztályú minőségben megépített** közlekedési létesítményeket vesz át. Szerződő Felek egyezően megállapítják, hogy a megépített járdák a kialakított egyes ingatlanok előtt a családi lakóépületek kivitelezése során megrongálódtak, amelyek javítását, a zöldterület helyreállítását az érintett ingatlan tulajdonosok vállalják.
3. Az Építőközösség a jelen megállapodás aláírásával egyidejűleg az Önkormányzat részére átadja a megrongált járdaszakaszok melletti ingatlanok tulajdonosainak az azok helyreállítására vonatkozó nyilatkozatait (1. számú melléklet), a telepített növények dendrológiai bemérését (2. számú melléklet), valamint az önkormányzati ingatlan-kataszteri nyilvántartás vezetéséhez szükséges dokumentumokat a módosított 147/1992.(XI.6.) számú Korm. rendeletben előírtak szerint (3. számú melléklet). Az 1-3. számú mellékletek jelen szerződés elválaszthatatlan részét képezik.
4. Az Építőközösség kijelenti, hogy magyarországi székhellyel rendelkező gazdasági társaság, míg az Önkormányzat kijelenti, hogy az Mötv. alapján működő magyarországi székhelyű önkormányzat. Szerződő Felek szerződéskötési képességükben akadályozva nincsenek.
5. A Szerződő Felek kijelentik, hogy a közöttük esetlegesen felmerült vitás kérdéseket békés úton próbálják megoldani. Jelen megállapodásban nem szabályozott kérdésekben A közúti közlekedésről szóló 1988. évi I. tv (Kkt.), a Polgári Törvénykönyvről szóló 2013. évi V. törvény és egyéb vonatkozó jogszabályok rendelkezései az irányadók.
6. Jelen szerződés 4 (négy) eredeti példányban készült, melyből 2 (két) példány az Építőközösséget, 2 (két) példány az Önkormányzatot illeti.
7. Szerződő Felek jelen megállapodást elolvasás és értelmezés után, mint akaratukkal mindenben megegyezőt az alul írt napon és helyen jóváhagyólag írják alá.

Szombathely, 2019. ……………………

|  |  |
| --- | --- |
| ………………………………….. | ………………………………….. |
| **Szombathely Megyei Jogú Város**  **Önkormányzata**  képviseletében eljár:  dr. Puskás Tivadar  polgármester | **Gyöngyös’3000 Viziközmű Társulat és Építőközösség**  képviseletében eljár:  Vincze Zoltán  elnök |

Mellékletek:

1. számú melléklet: a megrongált járdaszakaszok melletti ingatlanok tulajdonosainak az azok helyreállítására vonatkozó nyilatkozatai

2. számú melléklet: telepített növények dendrológiai bemérése

3. számú melléklet: az önkormányzati ingatlan-kataszteri nyilvántartás vezetéséhez szükséges dokumentumok